CELEX: 62020TN0145
Language: hu
Date: 2020-02-28 00:00:00
Title: T-145/20. sz. ügy: 2020. február 28-án benyújtott kereset – IV kontra Bizottság

15.6.2020   
            
            
               HU
            
            
               Az Európai Unió Hivatalos Lapja
            
            
               C 201/25
            
         
      2020. február 28-án benyújtott kereset – IV kontra Bizottság
      (T-145/20. sz. ügy)
      (2020/C 201/37)
      Az eljárás nyelve: francia
      
         Felek
      
      
         Felperes: IV (képviselő: J. Lemmer ügyvéd)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  kötelezze egyetemlegesen, illetve együttesen az Európai Bizottságot és az Intézményközi Többcélú Gyermekfelügyeleti Központot arra, hogy a meghozandó határozat kihirdetésétől számított, késedelmi naponként 500 euró (ötszáz euró) összegű, nem szankció jellegű kényszerítő bírság megfizetésének terhe mellett adják át [X] részére a gyermeke [Y] tekintetében a 2019-es és 2020-as évekre vonatkozóan vezetett, birtokukban lévő jelenléti íveket;
               
            
                  —
               
               
                  kötelezze az alperest az eljárási költségek részét nem képező, a felperes részéről a jogai érvényesítése körében felmerült költségek címén 1 500 euró összeg felperes részére való megfizetésére, valamint a jelen eljárás költségeinek a viselésére.
               
            
         Jogalapok és fontosabb érvek
      
      Keresete alátámasztása érdekében a felperes egyetlen jogalapra hivatkozik, amely azon alapul, hogy az alperes fél megsértette Európai Unió Alapjogi Chartájának „A dokumentumokhoz való hozzáférés joga” címet viselő 42. cikkét, amely kimondja, hogy „bármely uniós polgár, valamint valamely tagállamban lakóhellyel, illetve létesítő okirat szerinti székhellyel rendelkező természetes vagy jogi személy jogosult hozzáférni az Unió intézményeinek, szerveinek vagy hivatalainak dokumentumaihoz, tekintet nélkül azok formájára”.